recursal/SuperWikiNEXT-32B huggingface dataset:
**நல்லி சில்க்ஸ்** என்பது பட்டுப் புடவைகள் விற்பனை செய்யும் தமிழகத்தை மையமாகக் கொண்ட இந்திய துணிக்கடையாகும். தமிழகத்தின் பழமையான வணிக நிறுவனமாக இதன் தலைமையகம் சென்னையின் வர்த்தகப் பகுதியான தி நகரில் உள்ளது. *நல்லி குழுமமாக* பட்டு மற்றும் தங்க நகை விற்பனையில் இந்நிறுவனம் ஈடுபட்டுவருகிறது.

வரலாறு
------

நல்லி சின்னசாமி செட்டியார் என்பவர் *நல்லி* என்ற பெயரில் பட்டுப் புடவை வியாபாரத்தை 18 ஆம் நூற்றாண்டின் கடைசியில் காஞ்சிபுரத்தில் நடத்திவந்தார். ஆந்திராவைப் பூர்விகமாகக் கொண்ட பத்மசாலியர் சமூகத்தைச் சேர்ந்த சின்னசாமியின் குடும்பப் பெயரான நல்லி பின்னாளில் நிறுவனத்தின் அடையாளப் பெயராக மாறியது. 1911 இல் பிரித்தானிய மன்னர் ஐந்தாம் ஜோர்ஜ் இந்தியாவில் சென்னை வந்த போது அவருக்கு நினைவு பரிசாக *பட்டுப்பீதாம்பரம்* கொடுக்கப்பட்டது அதைக் காஞ்சிபுரத்திலிருந்து நெய்து கொடுத்தவர் நல்லி சின்னசாமி ஆவார். அன்று முதல் நல்லி என்ற பெயர் புகழ்பெறத் தொடங்கியதால் சென்னையில் 1928 ஆம் ஆண்டு தி நகரில் நல்லி சின்னசாமி நல்லி சில்க்ஸ் என்ற பெயரில் இந்த நிறுவனத்தைத் தொடங்கினார். ஆரம்பக் காலத்தில் ஒரு வீட்டிலேயே விற்பனையைத் தொடங்கி 1935 இல் வணிகக் கட்டடத்திற்கு மாறினர். இரண்டாம் எலிசபெத் முடிசூட்டு விழாவிற்குப் பரிசாக 1954 இல் நல்லி பட்டுப் புடவை பரிசளிக்கப்பட்டது. சின்னசாமிக்குப் பின்னர் இவரது மகன் நல்லி நாராயணசாமி செட்டியாரும் இவரது பெயரனான நல்லி குப்புசாமி செட்டியாரும் இந்நிறுவனத்தினை நடத்தினர். நல்லி சின்னசாமி செட்டியார் 1958 இல் இறந்தாலும் அவர் தொடங்கிய நிறுவனம் ஐந்து தலைமுறையாகப் பட்டுக்குப் புகழ் பெற்றதாக இருந்துவருகிறது. தற்போது நல்லி ராமநாதன் மற்றும் அவரது மகள் லாவண்யா நல்லி நிர்வாகப் பொறுப்புகளில் உள்ளனர்.

வர்த்தகம்
---------

இந்நிறுவனம் 1993 ஜூன் 9 அன்று *நல்லி சில்க் சாரீஸ் பிரைவேட் லிமிடெட்* என்ற நிறுவனமாகப் பதிவுசெய்து கொண்டது.
சென்னை மட்டுமல்லாமல் பல இந்திய ஊர்களில் தனது விற்பனை அங்காடிகளைத் திறந்துள்ளது. அமெரிக்கா, கனடா, [[சிங்கப்பூர்|சிங்கப்பூரில் தங்களது கிளைகளைத் தொடங்கியுள்ளது. 2012 முதல் பட்டு மற்றும் ஆடைகளை வர்த்தகத்துடன் நகை விற்பனையையும் தொடங்கியது.
2020 இல் தனது முதல் ஐரோப்பிய அங்காடியை லண்டனில் தொடங்கியது. 2022 ஆம் நிதியாண்டின் படி இந்நிறுவனம் 500 கோடி மதிப்பில் வர்த்தகம் செய்து வருகிறது.

மேற்கோள்கள்
-----------

1. ↑  "பட்டிலிருந்து நகைக்குத் தாவும் நல்லி... ரூ.1000 கோடி விற்பனைக்கு இலக்கு". ஒன் இந்தியா.. பார்த்த நாள்: 28 October 2023.
2. 1 2  "The first woman to join the 89-yr-old family business doubled revenue from $44 million to $100 million". theweekendleader.. பார்த்த நாள்: 28 October 2023.
3. ↑  "'ஒரு பட்டு வியாபாரி என்று சொல்வதையே விரும்புகிறேன்' நல்லி குப்புசாமி செட்டி". *தென்றல்*. பார்க்கப்பட்ட நாள் 28 October 2023.
4. 1 2  "நிறுவனம் உருவான வரலாறு". தினமணி.. பார்த்த நாள்: 28 October 2023.
5. ↑  "The 'soft' corner for silks". *The Hindu* (Chennai, India). 20 March 2000. .
6. 1 2  "T.Nagar: Shop till you drop, and then shop some more". 29 August 2006. .
7. 1 2  "Indian saree firm opens first UK store". gov.uk.. பார்த்த நாள்: 28 October 2023.
8. ↑  Nalli plans lifestyle stores
9. ↑  All in the FAMILY
10. ↑  "NALLI SILK SAREES PRIVATE LIMITED". tofler.. பார்த்த நாள்: 28 October 2023.

வெளி இணைப்புகள்
---------------

* அதிகாரப்பூர்வ இணையதளம்
* அதிகாரப்பூர்வ இணையதளம்
**நவாப் சையத் முஹம்மது பகதூர்** (1867 - 12 பிப்ரவரி 1919) 1913 இல் நடைபெற்ற கராச்சி மாநாட்டின் போது இந்திய தேசிய காங்கிரஸின் தலைவராக பணியாற்றிய ஒரு இந்திய அரசியல்வாதி ஆவார்.பத்ருதீன் தியாப்ஜி மற்றும் ரஹமத்துல்லாஹ் முஹம்மது சயானி ஆகியோருக்குப் பிறகு இந்த பதவியை வகித்த மூன்றாவது முஸ்லீம் ஆவார்.

பிறப்பு
-------

நவாப் சையத் முஹம்மது தென்னிந்தியாவின் செல்வந்த முஸ்லிம்களில் ஒருவரான மிர் ஹுமாயூன் ஜா பகதூரின் மகனாக கல்கத்தாவில் பிறந்தார். திப்பு சுல்தானின் நான்காவது மகனான சுல்தான் யாசினின் மகள் ஷாஜாதி ஷாருக் பேகமின் மகன் தான் மீர் ஹுமாயூன் ஜா.

அரசியல்
-------

அவர் இந்திய தேசிய காங்கிரசுக்கு அதன் ஆரம்ப கட்டங்களில் நிதிஉதவி மற்றும் அறிவுசார் ஆதரவை வழங்குவதன் மூலம் உதவினார். 1887 இல் மூன்றாவது இந்திய தேசிய காங்கிரஸ் நடைபெற்றபோது, ஹுமாயூன் பகதூர் காங்கிரஸ் தலைவர்களுக்கு பொருளாதார உதவிகளை வழங்கினார்.

1894 இல் இந்திய தேசிய காங்கிரசில் சேர்ந்த நவாப் சையத் முகமது அவ்வமைப்பின் தீவிர உறுப்பினரானார். முஸ்லிம்களும் இந்துக்களும் சகோதரர்களைப் போலவே வாழ வேண்டும் என்றும் அவர்களின் வெவ்வேறு மதங்கள் அவர்களைப் பிரிக்காமல் அவர்களை ஒன்றிணைக்க வேண்டும் என்றும் சையத் முகமது தனது அனைத்து உரைகளிலும் உரையிலும் உறுதியாக நம்பினார். இந்திய மக்களை ஒரு வலுவான தேசமாக ஒன்றிணைப்பதே இந்திய தேசிய காங்கிரசின் முக்கிய நோக்கம் என்று அவர் உண்மையாக நம்பினார்.

மெட்ராஸ் ஷெரிப்
---------------

அவர் மெட்ராஸின் முதல் முஸ்லீம் ஷெரிப் ஆக 1896 இல் நியமிக்கப்பட்டார். 1900 ஆம் ஆண்டில் அவர் மெட்ராஸ் சட்டமன்றத்திற்க்கு பரிந்துரைக்கப்பட்டார். மெட்ராஸ் மாகாணங்களை பிரதிநிதித்துவப்படுத்தும் அதிகாரப்பூர்வமற்ற உறுப்பினராக 1903 டிசம்பர் 19 அன்று மெட்ராஸ் இம்பீரியல் சட்டமன்றத்திற்க்கும் பரிந்துரைக்கப்பட்டார். விக்டோரியா மகாராணியின் வைர விழா கொண்டாட்டத்தில் கலந்து கொண்டபோது 1897 ஆம் ஆண்டில் பிரித்தானிய அரசாங்கத்தால் சையத் முஹம்மதுக்கு "நவாப்" என்ற பட்டம் வழங்கப்பட்டது.

இறப்பு
------

சையத் முகமது பகதூர் பிப்ரவரி 12, 1919 ஆண்டு இறந்தார்.

இதையும் பார்க்க
---------------

இந்திய தேசிய காங்கிரஸ் கட்சி தலைவர்கள் பட்டியல்

ஆதாரங்கள்
---------

1. ↑   தேசிய காங்கிரஸ் தலைவர்கள் பட்டியல்
2. ↑  "Nawab Syed Muhammad Bahadur". Indian National Congress. Archived from the original on 4 August 2017. பார்க்கப்பட்ட நாள் 23 July 2017.
3. ↑   *India List and India Office List for 1905*. Harrison and Sons, London. 1905. பக். 7.. பார்த்த நாள்: 3 February 2012. "central provinces and berar."
**நிரங்காரிகள்** (Nirankari) (பஞ்சாபி: ਨਿਰੰਕਾਰੀ, இந்தி: निरंकारी உருவமற்ற இறைக் கொள்கை உடைய சீர்திருத்த கருத்துக்கள் கொண்ட சீக்கிய சமயத்தின் ஒரு உட்பிரிவினர் ஆவார்.

தோற்றம்
-------

குரு நானக்கின் போதனை அடிப்படையில் உருவான, பாபா தயாள் சிங்கின் கருத்துக்களை தொகுத்து பாபா தர்பார் சிங் என்பவர் தற்கால பாகிஸ்தானின் இராவல்பிண்டி நகரத்தில் நிரங்காரி சீக்கியப் பிரிவை உருவாக்கினார்.
நிரங்காரி சீக்கிய சமய பிரிவின் தலைவரான சாகிப் இரத்தாஜி (1870-1909) காலத்தில் சில ஆயிரம் நிரங்காரிகள் இருந்தனர்.

பிரித்தானிய ராஜ் காலத்தில் நிரங்காரி சீக்கிய பிரிவினர்கள் ஓரங்கட்டப்பட்டனர்.
நிரங்காரிகளால் 1929இல் சந்த் நிரங்காரி இயக்கம் துவக்கப்பட்டது. குரு கிரந்த் சாகிப்பிற்குப் பின்னர், தற்போது வாழும் சீக்கிய குருவின் மீது நிரங்காரிகள் நம்பிக்கை வைத்தனர். நிரங்காரிகள் இதனை தங்களுக்கென தனிப்பட்ட சிறப்பான ஆன்மீக இயக்கமாக வளர்த்தனர். 1947 இந்தியப் பிரிவினையின் போது இராவல்பிண்டியில் இருந்த நிரங்காரிகளின் தலைமையகம் பாகிஸ்தான் நாட்டவர்களால் சிதைக்கப்பட்டதால், நிரங்காரிகளின் தலைமையகத்தை விடுதலை இந்தியாவில் நிறுவினர்.

வரலாறு
------

சீக்கியப் பேரரசர் ரஞ்சித் சிங் ஆட்சி காலத்தில், பஞ்சாப் பகுதியின் வடமேற்கு பகுதியில் வாழ்ந்த சீக்கியர்கள், குரு கிரந்த சாகிப்பை மீள்நோக்கு முகமாக, குரு நானக்கின் உபதேசங்களின் அடிப்படையிலும் மற்றும் *பாபா தயாள் சிங்கின்* கருத்துகளின் தொகுப்பின் அடிப்படையிலும், **பாபா தர்பாரா சிங்** என்பவரால் நிரங்காரி சீக்கிய சமயப் பிரிவு ராவல்பிண்டியில் 1890களில் தோற்றுவிக்கப்பட்டது. பின்னர் *சாகிப் இரத்தாஜி* என்பவர் நிரங்காரி இயக்கத்தில் கால்சா உணர்வை முன்னிறுத்தினார்.

நிரங்காரிகளின் நான்காம் குருவான் *பாபா குர்தித் சிங்* காலத்தில், சில நிரங்காரிகள் *சீக்கிய சபா இயக்கத்தில்* ஆர்வம் கொண்டனர். சீக்கியத் திருமணங்களின் போது நடைபெறும் பொதுவான சடங்குகளில் எழும் ஐயங்களை நீக்கும் 1909ஆம் ஆண்டு ஆனந்த் திருமணச் சட்டத்திற்கு சீக்கிய நிரங்காரி பிரிவினர் ஆதரித்தனர்.

குரு நானக்கின் உபதேசங்களில் பற்று கொண்ட நிரங்காரி இயக்கத்தின் ஐந்தாம் குருவான சாகிப் ஹர சிங் (1877-1971), தங்கள் நிரங்காரி இயக்கத்தை சீக்கியர்களிடையே அங்கீகாரம் பெற பாடுபட்டார். பின்னர் நிரங்காரிகளிடையே *உண்மையான நிரங்காரிகள்* என்றும் **சந்த் நிரங்காரி இயக்கம்** என இரண்டாக பிளவு பட்டது. வாழும் குருவை போற்றிய சந்த் நிரங்காரி இயக்கத்தை, 1978ஆம் ஆண்டில் அகால் தக்த் அவையால் சீக்கிய சமூகத்திலிருந்து விலக்கி வைக்கப்பட்டது.

பின்பற்றுபவர்கள்
----------------

1891-ஆம் மக்கள் தொகை கணக்கெடுப்பின் படி, 14,001 இந்துக்கள் மற்றும் 46,610 சீக்கியர்கள் நிரங்காரி சீக்கிய சமயத்தை பின்பற்றினார்கள்.

கொள்கைகள்
---------

1. உருவமற்ற இறைவனை வழிபடுதல்.
2. உருவமுடைய தெய்வங்களை ஒதுக்கி வைத்தல்.
3. வேத சடங்குகள், விழாக்கள் மற்றும் நம்பிக்கைகளை மறுத்தல். எடுத்துக்காட்டாக தீர்த்த யாத்திரை மேற்கொள்வதை மறுத்தல்; இறந்தவர் உடலை இந்துக்கள் போன்று எரிக்காமலும்; இசுலாமியர் போன்று புதைக்காமலும், ஆற்றில் எறிந்துவிடுவார்கள்.
4. மாமிசம், மது, புகையிலைப் பொருட்களை மறுத்தல்
5. ஜோதிடம் பார்பதை மறுத்தல்.

மேற்கோள்கள்
-----------

1. ↑  "Nirankari". *Encyclopedia Britannica*. பார்க்கப்பட்ட நாள் 20 December 2014.
2. ↑  McLeod, W.H. *Textual Sources for the Study of Sikhism* Manchester University Press ND, 1984
3. ↑  THE ANAND MARRIAGE ACT, 1909
[*தொடர்பிழந்த இணைப்பு*]
4. ↑  (Census of India, 1891, Vol.XX, and vol.XXI, The Punjab and its Feudatories, by Sir Edward Douglas MacLagan, Part II and III, Calcutta, 1892, pp. & 826–9 and pp.& 572–3.)
பிறப்பு13 அக்டோபர் 1980 (1980-10-13) (அகவை 43)  
ஹின்கன்காட், இந்தியாபட்டம்சர்வதேச மாஸ்டர் (IM) 

பெண் கிராண்ட்மாஸ்டர் (WGM)உச்சத் தரவுகோள்2416 ( அக்டோபர்2007)**நிஷா மொஹோடா** (பிறப்பு: அக்டோபர் 13, 1980, ஹிங்காகாட் )[1]  சர்வதேச மாஸ்டர் (IM) மற்றும் பெண் கிராண்ட்மாஸ்டர் (WGM) ஆகிய FIDE பட்டங்களை பெற்ற ஒரு இந்திய செஸ் வீரர் ஆவார். இவர்,மேற்கு வங்க மாநிலத்தின் முதல் பெண் கிராண்ட்மாஸ்டர்.1995ஆம் ஆண்டு ஏப்ரலில் 14 வயது, 6 மாதங்கள் மற்றும் 13 நாட்களில் பெண் சர்வதேச மாஸ்டர் (WIM) என்ற பட்டத்தை மிக இளவயதில் பெற்றார். 1996ஆம் ஆண்டு டிசம்பரில் இந்தியாவின் பிரதம மந்திரி எச்.டி. தேவ் கவுடா, இப்பட்டத்தை பெற்றதற்காக நிஷாமொஹோடாவிற்கு ரொக்கப் பரிசு வழங்கினார். நிஷாவின் பெண் சர்வதேச மாஸ்டர் என்ற இச்சாதனை 1999ஆம் ஆண்டு  கொனேரு ஹம்பியால் முறியடிக்கப்பட்டது. ​​

2001 மற்றும் 2008 ஆம் ஆண்டுகளில் மகளிர் உலக செஸ் சாம்பியன்ஷிப்பில் நிஷா போட்டியிட்டார். 2005 ஆம் ஆண்டில் நிஷா மொஹொடா மகளிர் இந்திய செஸ் சாம்பியன்ஷிப்பை வென்றார். [2] 

2004, 2008 மற்றும் 2010 ஆம் ஆண்டுகளில் மகளிர் ஒலிம்பிக் சதுரங்க சாம்பியன்ஷிப், 2013ல் மகளிர் உலக குழு சதுரங்க  சாம்பியன்ஷிப்,  2003, 2005, 2008, 2009, [3] மற்றும் 2010ல் ஆசிய விளையாட்டுப் போட்டிகள் ஆகியவற்றில்  இந்திய தேசிய அணி சார்பாக நிஷா மொஹோடா போட்டியிட்டார். 

பிரித்தானிய கிராண்ட் மாஸ்டர் நைகல் ஷார்டின்  கருத்துக்களுக்கு மறுப்புத் தெரிவிக்கும் வகையில், மொஹோட்டா பெண்கள் சம உரிமை சார்பாகவும், சதுரங்க விளையாட்டில் பெண்கள் எதிர்கொள்ளும் சவால்களின் சார்பாகவும் பேசியுள்ளார். [4] [5]

மேற்கோள்கள்
-----------
**பீயா ராய் சவுத்ரி** பியா ராய் சவுத்ரி இந்தியாவின் பெங்களுருவில் பிறந்த திரைப்பட நடிகையும், நடனக் கலைஞரும், நடன இயக்குனரும், தொழிலதிபருமாவார். 
குரிந்தர் சாதாவின் பிரைட் அண்ட் ப்ரெஜூடிஸில் லக்கி என்ற கதாபாத்திரத்திலும், தி பாங் கனெக்ஷன் திரைப்படத்தில் ரீட்டாவாகவும் நடித்து புகழ்பெற்ற இவர், ஹிப் ஹிப் ஹுரே என்ற தொலைக்காட்சி நிகழ்ச்சியில் "கிரண்" ஆக நடித்ததன் மூலம் திரைத்துறையில் அறிமுகமாயுள்ளார்.

ஆரம்பகால வாழ்க்கை
-----------------

பெங்களூரில் பிறந்த பியா, மும்பை தேசிய கல்லூரியில் கல்லூரிப்படிப்பை முடித்துள்ளார். இவரது ஆறு வயதில் இருந்தே இந்திய பாரம்பரிய நடனக்கலையை பயிற்சி செய்து வந்துள்ளார்.

திரைப்பட வாழ்க்கை
-----------------

தனது பதினேழாவது வயதில் ஹிப் ஹிப் ஹர்ரே என்ற பிரபலமான தொலைக்காட்சி தொடருடன் தனது திரைவாழ்க்கையை தொடங்கியுள்ள பியா, வி தொலைக்காட்சியில் காணொளி தொகுப்பாளராகவும் பணியாற்றி பெயர் பெற்றுள்ளார்.புது தில்லியில் அமைந்துள்ள தேசிய நாடகப் பள்ளியில் நாடக ஆசிரியர் அமல் அல்லானாவிடமும், நாடக குருவும் திரைப்பட இயக்குனருமான அலிக் பதம்சியிடமும் நாடகக்கலையை கற்றுள்ளார். நியூயார்க் திரைப்பட அகாடமியில் பல்வேறு நாடுகளிலிருந்து வந்த பதினைந்து வேறுபட்ட கலாச்சாரங்களைக் கொண்ட மாணவர்களில் ஒருவராக இருந்து நடிப்பு பயிற்சியை பெற்றுள்ளார்.

பியாவின் கடின உழைப்பு மற்றும் பயிற்சியின் விளைவாக புகழ்பெற்ற நாடக இயக்குனர் அலிக் பதம்சியின் ரோமியோ மற்றும் ஜூலியட் நாடகத்தில் ஜூலியட் பாத்திரத்திலும் , ராம் கோபால் வர்மாவின் திரைப்படங்களான தர்னா மனா ஹை மற்றும் வாஸ்து சாஸ்த்ரா ஆகிய படங்களில் நடித்துள்ளார்.
மேலும் பிரபல பிரித்தானிய இயக்குனர் குரிந்தர் சத்தாவின், பெர்செப்ட் பிக்சர் நிறுவனத்தின் சர்வதேச திரைப்படமான ப்ரைட் அண்ட் ப்ரெஜுடிஸ், திரைப்படத்தில் லக்கி என்ற கதாபாத்திரத்தில் நடித்ததற்காக ஸ்டார்டஸ்ட் விருதை வென்றுள்ளார். டிரக் ஆஃப் ட்ரீம்ஸ் மற்றும் இந்தோ-பெங்காலி திரைப்படம் பாங் கனெக்ஷன் மற்றும் பல திரைப்படங்களில் நடித்துள்ளார்.

தனிப்பட்ட வாழ்க்கை
------------------

2006 ஆம் ஆண்டில் சயான் முன்சி என்ற சக விளம்பரக் கலைஞரை திருமணம் செய்துள்ளார். 2010 ஆம் ஆண்டில் விவாகரத்தும் செய்துள்ளார். சயான் முன்சி ஜெசிகா லால் கொலை வழக்கில் சர்ச்சைக்குரிய சாட்சியாக கருதப்பட்டவர்.

திரைப்படவியல்
-------------

* பீயாவாக *பூட்* (2003).
* *சுப்கே சே* (2003) ஷீட்டலாக
* *தர்னா மனா ஹை* (2003) மெஹனாஸாக
* *வாஸ்து சாஸ்திரம்* (2004) (பியா ராய் சௌத்ரே என வரவு) ராதிகாவாக
* *மணமகள் மற்றும் தப்பெண்ணம்* (2004) (பெய ராய் சௌதுரி என வரவு) லக்கி பக்ஷி
* *ஹோம் டெலிவரி: ஆப்கோ.* ' *கர் தக்* (2005) அம்மாவின் பீட்சாவில் பணியாளராக
* *என் சகோதரன்.* *நிகில்* (2005) கேத்தரின்
* *தி பாங் இணைப்பு* (2006)
* *தி டிரக் ஆஃப் ட்ரீம்ஸ்* (2006)

மேற்கோள்கள்
-----------

1. ↑  Arora, Akash (18 February 2005). "Weddings, chapatis, everything". *The Sydney Morning Herald*.. பார்த்த நாள்: 17 July 2011.
2. ↑  "ஓமாஜியோவில் பீயா ராய் சவுத்ரி, கோவாவில் உள்ள அவரது கலைப் பள்ளி".
3. ↑  "Shayan Munshi splits with wife". *தி டைம்ஸ் ஆஃப் இந்தியா* இம் மூலத்தில் இருந்து 2013-10-29 அன்று. பரணிடப்பட்டது.. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Ichthyornis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**இக்தியார்னிஸ்** ("மீன் பறவை" என்று பொருள்படும், இதன் மீன் போன்ற முதுகெலும்புகளால் ) என்பது வட அமெரிக்காவில் பிற்கால கிரீத்தேசியக் காலத்திலிருந்து அழிந்துபோன பல் கடற்பறவையான ஆர்னிதுரானின் போன்ற பேரினமாகும். இவற்றின் புதைபடிவ எச்சங்கள் ஆல்பர்ட்டா, அலபாமா, கன்சாஸ் ( கிரீன்ஹார்ன் சுண்ணக்கல் ), நியூ மெக்ஸிகோ, சஸ்காட்செவன், டெக்சாஸ் ஆகிய பகுதிகளில் கிடைத்த சுண்ணாம்பு கற்களிலிருந்து அறியப்படுகின்றன. அவை சுமார் 95-83.5 மில்லியன் ஆண்டுகளுக்கு முன்பு, காம்பானியன் யுகங்களில் டுரோனியன் காலத்திய அடுக்குகளில் காணப்படுகின்ற.

பறவைகளின் பரிணாமத்தை வெளிச்சம் போட்டுக் காட்டுவதில் *இக்தியார்னிஸ்* வரலாற்று முக்கியத்துவம் வாய்ந்ததாக உள்ளது. பற்கள் கொண்ட வரலாற்றுக்கு முந்தைய முதல் பறவை இதுவாகும். மேலும் சார்லசு டார்வின் பரிணாமக் கோட்பாட்டின் ஆரம்ப ஆண்டுகளில் இதன் முக்கியத்துவத்தைக் குறிப்பிட்டார்.

விளக்கம்
--------

இப் பறவைகள் நன்றாகப் பறக்கக் கூடியதாக இருந்திருக்கவேண்டும். இதன் தாடையில் பற்கள் தனித்தனிக் குழிகளில் இருந்தன. மேல் மற்றும் கீழ் தாடைகளின் நடுப்பகுதியில் மட்டுமே பற்கள் இருந்தன. தாடை நுனிகளில் பற்கள் இல்லாமல் அலகாக இருந்தது. இப்போதுள்ள பறவைகளுக்கிருப்பது போல இவற்றின் மார்பெலும்பு படகு வடிவுள்ளதாக உள்ளது. அதன் நடுவில் மார்பலும்புப் பகுதி நன்றாக வளர்ந்திருந்தது. சிறகெலும்பும் பறப்பதற்கு ஏற்றவாறு அமைந்திருந்தது. இது இப்போதுள்ள புறாக்களைப்போல இருந்திருக்கலாம்.

குறிப்புகள்
-----------

1. ↑  கலைக்களஞ்சியம், முதல் தொகுதி
**பிரிவினை அருங்காட்சியகம்** (Partition Museum) என்பது இந்தியாவின், அமிர்தசரசின் டவுன் ஹால் கட்டடத்தில் அமைக்கப்பட்ட ஒரு அருங்காட்சியகமாகும். பிரித்தானிய இந்தியாவானது இரு நாடுகளாக இந்தியா மற்றும் பாகிஸ்தானாக பிரிந்தபோது, அந்தப் பிரிவினையைத் தொடர்ந்து ஏற்பட்ட கலவரங்களுடன் தொடர்புடைய பொருட்கள், ஆவணங்கள், அடையாள அட்டைகள், அகதிகள் கொண்டுசென்ற ஆடைகள், டிரங்க் பெட்டிகள், கலைப் படைப்புகள் போன்றவை பதினான்கு கேலரிகளில் தொகுப்புக் களஞ்சியமாக இடம்பெற்றுள்ளன. இந்த அருங்காட்சியகம் 17,000 சதுர அடியில் அமைக்கப்பட்டிருக்கிறது. அருங்காட்சியகம் 2016 அக்டோபர் 24 அன்று திறந்து வைக்கப்பட்டது.

வரலாறு
------

முதன்மைக் கட்டுரை: இந்தியப் பிரிப்பு
1947 ஆம் ஆண்டு பிரித்தானியாவின் இந்தியாவானது இந்தியா, பாகிஸ்தான் என இருநாடுகளாக பிரிக்கப்பட்டது. பிரித்தானிய வழக்கறிஞர் சிரில் ராட்க்ளிஃப்பின் வரைபடத்தில் வரையப்பட்ட பிரிவினை எல்லைக் கோடுகள் பஞ்சாப் மாநிலத்தை மேற்கு பஞ்சாப் மற்றும் கிழக்கு பஞ்சாப் என சமய அடிப்படையில் பிரித்தது. இதன் விளைவாக, லட்சக்கணக்கானோர் ஒரே நாளில் தாங்கள் வாழும் நிலம் தங்களுக்கு எதிரான எல்லையில் இருப்பதைக் கண்டனர். பல்வேறு மதிப்பீடுகளின்படி, ஆகஸ்ட் 1947 முதல் ஜனவரி 1948 வரையிலான பிரிவினைக்குப் பின் ஏற்பட்ட கலவரங்களில் 800,000 க்கும் அதிகமான முஸ்லிம்கள், இந்துக்கள், சீக்கியர்கள் கொல்லப்பட்டனர். மேலும் 1,400,000 க்கும் அதிகமானோர் அகதிகளாக ஆயினர்.

பஞ்சாப் அரசாங்கம் இந்த அருங்காட்சியகத்தை ஐக்கிய இராச்சியத்தின் கலை மற்றும் கலாச்சார மரபு அறக்கட்டளையுடன் (TAACHT) நிறுவியது.

மேற்கோள்கள்
-----------

1. ↑
2. ↑  "இந்தியாவின் முதல் பிரிவினை அருங்காட்சியகம்". *செய்தி*. தி இந்து. 22 ஆகத்து 2017. பார்க்கப்பட்ட நாள் 22 ஆகத்து 2017.
3. ↑
A tree that (as an abstract graph) has 480 symmetries (automorphisms). There are 2 ways of permuting the two children of the upper left vertex, 2 ways of permuting the two children of the upper middle vertex, and 5! = 120 ways of permuting the five children of the upper right vertex, for 2 · 2 · 120 = 480 symmetries altogether.
கணிதத்தில் **ஜோர்டன்-போல்யா எண்கள்** (*Jordan–Pólya numbers*) என்பவை ஒன்று அல்லது அதற்கு மேற்பட்ட தொடர் பெருக்கங்களின் பெருக்கற்பலனாகக் கிடைக்கக்கூடிய எண்களாகும். பெருக்கப்படும் தொடர்பெருக்க எண்கள் வெவ்வேறானவையானவயாக இருக்க வேண்டுமென்பதில்லை. எடுத்துக்காட்டாக, {\displaystyle 480=2!\cdot 2!\cdot 5!=480} ஒரு ஜோர்டன்-போல்யா எண்ணாகும். கோட்டுருவியலின் ஒவ்வொரு மரமும் ஏதாவதொரு ஜோர்டான்-போல்யா எண்ணிக்கையில் சமச்சீர்கள் கொண்டிருக்கும்; ஆகவே ஜோர்டன்-போல்யா எண்கள் ஒவ்வொன்றும், ஒரு மரத்தின் ஒரு 'தன்னமைவிய குலத்தின்' வரிசையாக அமையும். பிரெஞ்சு கணிதவியலாளர் "ஜோர்டன்" மற்றும் ஹங்கேரி-அமெரிக்கக் கணிதவியலாளர் போல்யா ஆகிய இருவரும் கோட்டுருவியல் மரங்களின் சமச்சீர்கள் குறித்த ஆய்வில் இவ்வெண்களைப் பற்றி எழுதியதால், இவ்வெண்கள் அவ்விருவரின் பெயரால் அழைக்கப்படுகின்றன.

தொடர்வரிசையும் வளர்விகிதமும்
----------------------------

ஜோர்டன்-போல்யா எண்களின் தொடர்வரிசை::

1, 2, 4, 6, 8, 12, 16, 24, 32, 36, 48, 64, 72, 96, 120, 128, 144, 192, 216, 240, 256, ... (OEIS-இல் வரிசை A001013)

இவ்வெண்கள், அனைத்து தொடர்பெருக்கங்களின் பெருக்கலைப் பொறுத்த அடைவு கணமாகவுள்ளன.
{\displaystyle n}வது ஜோர்டன்-போல்ய எண்ணானது, {\displaystyle n} இன் எந்தவொரு பல்லுறுப்புக்கோவையை விடவும் வேகமாகவும் ஆனால், {\displaystyle n} இன் எந்தவொரு அடுக்கேற்றத்தைவிடவும் மெதுவாகவும் அதிகரிக்கிறது. ஒவ்வொரு {\displaystyle \varepsilon >0} மற்றும் போதுமானவளவு பெரிதான ஒவ்வொரு {\displaystyle x} ({\displaystyle \varepsilon } ஐ பொறுத்து) {\displaystyle x} வரையிலான ஜோர்டன்-போல்யா எண் {\displaystyle J(x)} கீழுள்ள சமனிலியை நிறைவு செய்யும்.



exp
⁡

(
2
−
ε
)

log
⁡
x

log
⁡
log
⁡
x

<
J
(
x
)
<
exp
⁡

(
4
+
ε
)

log
⁡
x

log
⁡
log
⁡
log
⁡
x

log
⁡
log
⁡
x

.

{\displaystyle \exp {\frac {(2-\varepsilon ){\sqrt {\log x}}}{\log \log x}}<J(x)<\exp {\frac {(4+\varepsilon ){\sqrt {\log x}}\log \log \log x}{\log \log x}}.}

{\displaystyle \exp {\frac {(2-\varepsilon ){\sqrt {\log x}}}{\log \log x}}<J(x)<\exp {\frac {(4+\varepsilon ){\sqrt {\log x}}\log \log \log x}{\log \log x}}.}

மேற்கோள்கள்
-----------

1. ↑  Jordan, Camille (1869), "Sur les assemblages de lignes", *Journal für die reine und angewandte Mathematik*, **1869** (70): 185–190, doi:10.1515/crll.1869.70.185, S2CID 119829832
2. ↑  Pólya, George (1937), "Kombinatorische Anzahlbestimmungen für Gruppen, Graphen und chemische Verbindungen", *Acta Mathematica*, **68**: 145–254, doi:10.1007/BF02546665, S2CID 121878844
3. ↑  சுலோன், N. J. A. (ed.), "Sequence A001013 (Jordan-Polya numbers: products of factorial numbers)", *நேரிணைய எண்வரிசை கலைக்களஞ்சியம்*, நேரிணைய எண்வரிசை கலைக்களஞ்சிய அறக்கட்டளை
4. ↑  De Koninck, Jean-Marie; Doyon, Nicolas; Razafindrasoanaivolala, A. Arthur Bonkli; Verreault, William (2020), "Bounds for the counting function of the Jordan-Pólya numbers", *Archivum Mathematicum*, **56** (3): 141–152, arXiv:2107.09114, doi:10.5817/am2020-3-141, MR 4156441, S2CID 226661345
**ஏ.வி.ரமணன்** (ஆரவமுதன் வெங்கட ரமணன்) ஒரு தமிழ் தொலைக்காட்சித் தொகுப்பாளர், பாடகர், நடிகர் என பன்முகம் கொண்டவர். புகழ்பெற்ற சன் டிவி நிகழ்ச்சியான *சப்த ஸ்வரங்கள்* நிகழ்ச்சியின் போது நன்கு அறியப்பட்டவராக இருந்தார். பின்னணி பாடகி உமா ரமணனை மணந்தார். 

திரைப்படங்கள், தொலைக்காட்சித் தொடர்களில் நடித்துள்ளார். ஏ. வி. ரமணன், உமா ரமணன் தம்பதிகளுக்கு விக்னேஷ் ரமணன் என்ற மகன் உள்ளார். இவர் பொறியியல் பட்டதாரி ஆவார். 

'ரமணனின் மியூசியானோ' என்ற இசைக்குழுவை உருவாக்கினார். அக்குழுவில் விக்னேஷ் ரமணனும், உமா ரமணனும் இணைந்து இசை நிகழ்ச்சிகளை நடத்துவர். 

கண்ணதாசன் இவருக்கு இசை நிலவு என்ற பட்டத்தை வழங்கினார்.

திரைப்படவியல்
-------------

### நடிகர்

* *காதல் காதல் காதல்* (1980)
* *சத்ரியன்* (1990) - காவல் அதிகாரி
* என்னவளே (2001) - சப்தஸ்வரங்கள் தொகுப்பாளராக சிறப்புத் தோற்றம்
* பாய்ஸ் (தமிழ் திரைப்படம்) (2003) - சித்தார்த்தின் தந்தை
* மதுரே (2004) - அதிகாரி

### இசையமைப்பாளர்

* *நீரோட்டம்* (1979)
* *காதல் கதல் கதால்* (1980)

### பாடகர்

* *நேற்றொரு மேனகை* - மன்மதா லீலை
* *மோகன கண்ணன்* ( உமா ரமணனுடன் ) - ஸ்ரீ கிருஷ்ண லீலா
* *என் செல்ல பெரு* ( சுசித்ராவுடன் ) - போக்கிரி
* *ஒரு அதுக்கு* - ருத்ரா வீனை தொடர்

மேற்கோள்கள்
-----------

1. ↑  "The Hindu : Symphony of success". Archived from the original on 2012-07-19. பார்க்கப்பட்ட நாள் 2021-06-26. `{{cite web}}`: Unknown parameter `|=` ignored (help)
2. ↑
கொகஷி
கொகஷி பொம்மை செய்யப்படுகிறது
சப்பனிய அஞ்சல் தலையில் கொகஷி
**கொகஷி** (***Kokeshi*** (こけし, *こけし*?, kokeshi) (こけし, *こけし*, kokeshi), என்பவை சப்பானிய பொம்மைகள். இவை வடக்கு சப்பானை பூர்வீகமாக கொண்டவை. இவை மரத்தைக் கொண்டு கைகளால் செய்யப்படும் பொம்மைகளாகும், இவை பெரிய உருண்டைத் தலை, கை கால் இல்லாத உருளை உடல் அதில் எளிய வண்ணக் கோடுகளுடன் இருக்கும். கண், காது, மூக்கு எனச் சில கறுப்புத் தீற்றல்கள் மட்டுமே முகத்தில் வரையப்படும். உடலில் கறுப்பு, சிவப்பு, மஞ்சளில் எளிய பூ வேலைப்பாடுகள் இருக்கும். அதன் மேலே மெல்லிய மெழுகு பூச்சுடன் இருக்கும். கோகேஷி பொம்மைகளின் ஒரு தனிச் சிறப்பானது அவை கை கால்கள் இல்லாது இருப்பது ஆகும். மொம்மையின் கீழே பொதுவாக அதை உருவாக்கிய கலைஞரின் கையொப்பத்தைக் கொண்டிருக்கும்.

வரலாறும், சொற்பிறப்பியலும்
--------------------------

கோகேஷியின் தோற்றம் மற்றும் பெயர் குறித்த தகவல்கள் தெளிவாக இல்லை, இது வரலாற்றுரீதியாக 小芥子, 木牌子, 木形子, மற்றும் 木芥子 என எழுதப்பட்டது. 1939 ஆகத்தில் நருக்கா ஓன்சனில் உள்ள ஜப்பானின் அனைத்து ஜப்பானிய கொக்கேஷி கண்காட்சியில் (全国こけし大会) ஹிரகனா உச்சரிப்பு こ け என்று ஏற்றுக்கொள்ளப்பட்டது.

மரபுவழியாக "கொகஷி" என்ற சொல்லானது மர (木 ki, ko) அல்லது சிறிய (小 கோ) மற்றும் பொம்மைகள் (芥子 keshi) ஆகிய சொற்களிலில் இருந்து பெறப்பட்டது என்பது ஒரு நம்பத்தகுந்த கோட்பாடாகும்.

கொகஷி முதலில் டோக்கியோ பிராந்தியத்திலும் பிறகு மற்ற ஸ்பா பகுதிகளுக்கும் பரவியது. சப்பான் நாட்டின் வட கிழக்கில் உள்ள ஒன்சென் வெந்நீர் ஊற்றுகளுக்குப் புகழ்பெற்ற பகுதி என்பதால் மசாஜ் கருவிகளில் ஒன்றாகவும் இந்தப் பொம்மை ( (1600-1868) தயாரிக்கப்பட்டதாக கூறப்படுகிறது.

பொம்மை
------

செர்ரி, மிசுகி போன்ற மரங்களில் இருந்து கொகஷி பொம்மைகள் செய்யப்படுகின்றன. பொம்மை செய்யத் தொடங்குவதற்கு முன்னர் மரமானது பல மாதங்கள் பக்குவப்படுத்தப்படும். பின்னர் முதலில் கரடாக மரத்திலிருந்து பொம்மையை வெட்டியெடுப்பார்கள். பின்னர் அதை கடைசல் எந்திரத்தில் கொடுத்துக் கடைந்து மெருகேற்றுவார்கள்.
தலையையும் உடலையும் தனித்தனியாகச் செய்து பின்னர் பொருத்தி வண்ணங்களைத தீட்டுவார்கள். ஆண், பெண் என இரண்டு பாலின கொகஷி பொம்மைகளும் உண்டு.

நம்பிக்கைகள்
------------

மருத்துவ வசதிகள் அவ்வளவாக இல்லாத அக்கால சப்பானில், குழந்தைகள் பிறப்பதற்கு முன்பும் பிறந்த பின்பும் உயிரிழப்பது அதிகமாக இருந்தது. ஆரோக்கியமான குழந்தைகளைப் பெறுவதற்கு ஆசைப்படும் அம்மாக்களின் பிரார்த்தனையின் வெளிப்பாடாகவும் இந்த கொகஷி பொம்மைகள் இருந்துள்ளன.

ஈரத்தன்மையுள்ள மரங்களிலிருந்து செய்யப்படும் கொகஷி பொம்மைகளை வீட்டில் வைத்திருந்தால் தீ விபத்துகளிலிருந்து தடுக்கும் என்ற நம்பிக்கையும் இருந்துள்ளது

ஒரு சப்பானியக் குழந்தையின் குழந்தைப் பருவத்துடன் சேர்ந்தே கொகஷி பொம்மை இருப்பதால். அந்தக் குழந்தை வளர்ந்த பிறகு அதன் தொலைந்து போன குழந்தைப் பருவம் கொகஷிக்குள் நினைவாகத் தங்கிவிடுவதாக ஜப்பானியர்கள் நம்புகிறார்கள்.

மேற்கோள்கள்
-----------

1. ↑  Newman, Michelle. "Kokeshi Dolls" பரணிடப்பட்டது 2009-01-31 at the வந்தவழி இயந்திரம். *Travelworld International Magazine*, March/April 2007. Accessed 7 May 2009.
2. ↑  Togatta Hot Spring பரணிடப்பட்டது 2009-09-26 at the வந்தவழி இயந்திரம், Japan-i. Accessed 7 May 2009.
3. ↑  ஷங்கர் (7 பெப்ரவரி 2018). "கொகஷி". *கட்டுரை*. தி இந்து தமிழ். பார்க்கப்பட்ட நாள் 7 பெப்ரவரி 2018. `{{cite web}}`: Check date values in: `|accessdate=` and `|date=` (help)

வெளி இணைப்புகள்
---------------

* "32nd Michinoku Kokeshi Festival" at Destination Tohoku
* "*Kokeshi*" at Japanya.co.uk
**கொன்யா ஒலிம்பிக் நீச்சல் குளம்** (**Konya Olympic Swimming Pool** ) துருக்கியின் முதன்மையான நகரமான கொன்யாவில் அமைந்துள்ளது. இது ஓர் உட்புற ஒலிம்பிக் அளவிலான நீச்சல் குளம் ஆகும்.

கொன்யா ஒலிம்பிக் நீச்சல் குளம் துருக்கியின் கொன்யாவில் உள்ள செல்சுக்லு மாவட்டத்தில் பர்சானா சுற்றுப்புறப் பகுதியில் அமைந்துள்ளது. 2021 ஆம் ஆண்டு நடைபெற்ற இசுலாமிய ஒற்றுமை விளையாட்டுப் போட்டிகளில் நீச்சல் நிகழ்வுகளை நடத்துவதற்காக கட்டப்பட்டு, நீச்சல் குளம் 2022 ஆம் ஆண்டு சூலை மாதம் அன்று திறக்கப்பட்டது. கட்டிடம் 8,080 சதுரமீட்டர் பரப்பளவைக் கொண்டுள்ளது. 50மீ நீளம் கொண்ட ஓர் ஒலிம்பிக் அளவு நீச்சல் குளமும் 25 மீட்டர் நீளம் கொண்ட இரண்டு குறைந்த நீள நீச்சல் குளங்களும் இங்கு உள்ளன. கூடுதலாக, பயிற்சி மற்றும் குதித்து மூழ்குதல் நிகழ்வுகளுக்கு நீச்சல் வளாகத்தில் 20 மீட்டர் அகலமும் 5மீட்டர் ஆழமும் கொண்ட வசதியான குளத்துடன் கூடிய ஏழு நடைமேடை அம்சங்களைக் கொண்டுள்ளது. விளையாட்டு அரங்கில் 1,000 பேர் அமரும் வசதியும் உள்ளது.

மேற்கோள்கள்
-----------

1. 1 2 3 4  "Konya Olimpik Yüzme Havuzu" (in துருக்கிஷ்). Konya 2021. Archived from the original on 11 ஆகஸ்ட் 2022. பார்க்கப்பட்ட நாள் 11 August 2022. `{{cite web}}`: Check date values in: `|archive-date=` (help)
2. ↑  "Konya Dev Bir Spor Tesisine Daha Kavuştu" (in துருக்கிஷ்). Konya Belediyesi. 21 July 2022. Archived from the original on 21 ஜூலை 2022. பார்க்கப்பட்ட நாள் 11 August 2022. `{{cite web}}`: Check date values in: `|archive-date=` (help)
**இசுலாமிய வளர்ச்சி வங்கி** (ஆங்கிலம்: The Islamic Development Bank (IDB, **IsDB**), அரபு: البنك الإسلامي للتنمية ) என்பது உட்கட்டமைப்பை மேம்படுத்துவதற்கான இசுலாமிய நிதியைக் கருத்தாகக் கொண்ட ஒரு பன்முக வளர்ச்சி நிதி நிறுவனம் ஆகும். இந்த வங்கி சவூதி அரேபியாவில் ஜெட்டா நகரில் அமைந்துள்ளது. 1973 ஆம் ஆண்டில் இசுலாமிய நாடுகளின் நிதி அமைச்சர்கள் கலந்து கொண்ட இசுலாமிய கூட்டமைப்பு மாநாட்டில் சவுதி அரேபிய மன்னர் பைசலின் ஆதரவுடன் தொடங்கப்பட்டது. இவ்வங்கியின் அலுவல் நடவடிக்கைகள் 1975 ஆம் ஆண்டு  அக்டோபர் 20 ஆம் தேதி  தொடங்கியது. இந்த வங்கியில் ஐம்பத்தேழு (57) நாடுகள் பங்கு முதலீட்டு உறுப்பினர்களாக உள்ளன. இசுலாமிய கூட்டமைப்பு 2011-ஆம் ஆண்டு முதல் இசுலாமிய ஒத்துழைப்பு அமைப்பு என அழைக்கப்படுகிறது.

இசுலாமிய நாடுகளுக்கும் மற்ற உறுப்பினர் அல்லா நாடுகளுக்கும் உதவுவதற்காக 2013 மே மாதம் 22 ஆம் நாள் இந்த வங்கி தனது அங்கீகரிக்கப்பட்ட மூலதனத்தை மும்மடங்காக 150 பில்லியன் என்ற அளவுக்கு உயர்த்தியது. சவூதி அரேபியா நான்கில் ஒரு பங்கு மூலதனத்தை இவ்வங்கியில் வைத்திருக்கிறது, ஐக்கிய நாடுகள் பொது சபையில் இந்த வங்கி பார்வையாளராக உள்ளது.

உறுப்பினர்கள்
-------------

2018-ஆம் ஆண்டினடிப்படையில் இந்த வங்கியின் உறுப்பினர் நாடுகளின் எண்ணிக்கை ஐம்பத்தேழு (57). இவ்வங்கியில் சேருவதற்கான அடிப்படைக் கட்டுப்பாடுகள்: உறுப்பு நாடு இசுலாமிய ஒத்துழைப்பு அமைப்பில் (OIC) உறுப்பினராக இருக்க வேண்டும் என்பதும், இந்த வங்கியின் மூலதனத்துக்குப் தனது பங்களிப்பை வழங்கவேண்டும் என்பதும், இந்த வங்கியின் ஆளுநர்கள் குழு முடிவெடுக்கும் விதிமுறைகளையும் வரையறைகளையும் ஏற்றுக்கொள்ள வேண்டும் என்பதுமாகும்.

தரவரிசையில் அடிப்படையில் செலுத்தப்பட்ட மூலதனம் (ஆகஸ்ட் 2015), முதன்மைப் பங்குதாரர் நாடுகளின் பட்டியல்

1. சவுதி அரேபியா (26.57%)
2. லிபியா (10.66%)
3. ஈரான் (9.32%)
4. எகிப்து (9.22%)
5. துருக்கி(8.41%)
6. ஐக்கிய அரபு எமிரேட்ஸ் (7.54%)
7. குவைத் (7.11%)
8. பாக்கிஸ்தான்(3.31%)
9. அல்ஜீரியா (3.31%)
10. இந்தோனேசியா (2.93%)

மேற்கோள்கள்
-----------

1. ↑  Taylor & Francis Group; Dean, Lucy (2003), *The Middle East and North Africa 2004: 2004* (Illustrated ed.), Routledge, ISBN 1-85743-184-7
2. ↑  Epstein, Matthew (September 2003). "Saudi Support for Islamic Extremism in the United States" (PDF). Islam Daily. பார்க்கப்பட்ட நாள் 22 April 2012.
3. ↑  "About IDB". *Islamic Development Bank*. Archived from the original on February 10, 2018. பார்க்கப்பட்ட நாள் May 25, 2018.
4. ↑  Islamic Development Bank triples authorised capital பரணிடப்பட்டது 2013-12-19 at the வந்தவழி இயந்திரம்| reuters.com|2013/05/22
5. ↑  "IDB Group in Brief". Archived from the original on 18 ஆகஸ்ட் 2015. பார்க்கப்பட்ட நாள் 25 August 2015. `{{cite web}}`: Check date values in: `|archive-date=` (help)
**தெஸ்னி கான்** (*Thesni Khan*) என்பவர் மலையாளத் திரைப்படங்களிலும், தொலைக்காட்சிகளிலும் மேடைகளிலும் தோன்றும் ஒரு இந்திய நடிகை ஆவார். 1988 இல் *டெய்ஸி* திரைப்படம் மூலம் நடிகையாக அறிமுகமானார். குணச்சித்திர பாத்திரங்களில் நடித்ததற்காக பரவலாக அறியப்பட்டவர்.   2020 இல், இவர் மலையாள பிக் பாஸ் 2 என்ற உண்மைநிலை நிகழ்ச்சியில் போட்டியிட்டார். தற்போது இவர் "**தெஸ்பீன்ஸ்**" என்ற தனது யூடியூப் சேனலில் காணொளிகள் பதிவிடும் பிரபல பிரபலமாக உள்ளார்.

தனிப்பட்ட வாழ்க்கை
------------------

இவரது தந்தை அலி கான் ஒரு மாயவித்தைக் கலைஞர். இவரது ஆரம்ப நாட்களில், தெஸ்னி பல்வேறு மேடைகளில் நடத்தப்படும் மாயவித்தை நிகழ்ச்சிகளின் போது தனது தந்தைக்கு உதவுவார்.  பின்னர் கொச்சி கலாபவனில் படித்தார்.

1. ↑  "Shotcuts – Malayalam cinema". *The Hindu*. 15 September 2012. .
2. ↑  "'Funny acts not by design' | Deccan Chronicle". *www.deccanchronicle.com*. Archived from the original on 21 October 2013. பார்க்கப்பட்ட நாள் 6 June 2022.
3. ↑  Jijin. "അച്ഛന്‍ എന്നും എനിക്ക് മാജിക്‌!". manoramaonline.come. பார்க்கப்பட்ட நாள் 31 October 2014.

மேற்கோள்கள்
-----------

வெளி இணைப்புகள்
---------------

* ஐ.எம்.டி.பி இணையத்தளத்தில் தெஸ்னி கான்
**கோயம்புத்தூர் மருத்துவக் கல்லூரி மருத்துவமனை** என்பது தமிழக அரசிற்குச் சொந்தமான கோவை மருத்துவக் கல்லூரியின் மாணவர்கள் பயன்பெறும் வகையிலும், கோயம்புத்தூர், நீலகிரி, ஈரோடு மாவட்ட மக்கள் பயன்பெறும் வகையிலும் தமிழக அரசினால் 14-7-1909 அன்று ஒரு மருத்துவமனையாகத் தொடங்கப்பட்டு, 1969 -ல் மருத்துவக்கல்லூரி மருத்துவமனையாகத் தரம் உயர்த்தப்பட்ட ஒரு மருத்துவமனையாகும்.

நிருவாகம்
---------

கோயம்புத்தூர் மாவட்ட ஆட்சியரின் நேரடி நிருவாகத்தின் கீழ் வரும் இம்மருத்துவமனையை மருத்துவமனையின் தலைவர் (Dean) நிருவகிக்கிறார். இவருக்குக் கீழ் ஒரு கண்காணிப்பாளரும், இருப்பிட மருத்துவ அலுவலரும் (Resident Medical Offier-RMO) பொறுப்பில் இருக்கின்றனர். தமிழ்நாடு மருத்துவப் பணிகள் கழகம் செயல் தலைமையகமாக இருக்கிறது.

அமைவிடம்
--------

கோயம்புத்தூர் திருச்சி சாலையில் அமைந்துள்ள இம்மருத்துவமனைக்கு மிக அருகாமையில் தான் 'பாரத் ஸ்டேட் பாங்கு' சாலையில் கோயம்புத்தூர் சந்திப்பு தொடர் வண்டி நிலையம் அமைந்துள்ளது. அரசினர் கலைக் கல்லூரி, மாவட்ட ஆட்சியர் அலுவலகம், மாவட்டக் காவல் அலுவலகம் (DPO), கோயம்புத்தூர் தெற்கு வட்டாட்சியர் அலுவலகம், மாநகரக் காவல் அலுவலகம்(Coimbatore City Police Office), கோயம்புத்தூர் மாவட்ட அமர்வு நீதிமன்றம் ஆகியனவும் இம் மருத்துவமனைக்கு அருகில் அமைந்துள்ள முதன்மையான அரசு அலுவலகங்கம் ஆகும்.

துறைகள்
-------

இம்மருத்துவமனையில் உள்ள சில முதன்மையான துறைகள்:

1. விபத்து மற்றும் அவசர கால மருத்துவ நடவடிக்கைகள்.
2. இதயவியல்.
3. பல் மருத்துவம்.
4. காது, மூக்கு, தொண்டை.
5. பொது மருத்துவம்.
6. பொது அறுவை மருத்துவ நடவடிக்கைகள்.
7. தொழுநோய்.
8. பரவக்கூடிய நோய்கள்.
9. வயிறு மற்றும் குடலியல் மருத்துவம்.
10. குழந்தைகள் மற்றும் மகளிர் மருத்துவம்.
11. புற்றுநோய்.
12. மன நலம்.
13. தோல்.
14. காச நோய்.
15. பாலுறவு வாயிலாகப் பரவும் நோய்கள்.

சிறப்புத் தன்மைகள்
------------------

* நாள் முழுவதும் செயல்படும் அவசர மருத்துவ நடவடிக்கைகள் பிரிவு.
* முழு உடல் பரிசோதனைப் பிரிவு.
* இரத்த வங்கி.

### வெளி இணைப்புகள்

* மருத்துவமனை வலைப்பக்கம் பரணிடப்பட்டது 2011-04-03 at the வந்தவழி இயந்திரம்
**விவிலிய முன் அறிவிப்பு** (வேதாகமத் தீர்க்கதரிசனங்கள் அல்லது விவிலிய இறைவாக்குகள்) (*Bible prophecy* அல்லது *biblical prophecy*) என்பது கிறித்தவ மறைநூலான விவிலியத்தில் முன் அறிவிப்பாளர்கள் (தீர்க்கதரிசிகள், இறைவாக்கினர்) மூலம் மனிதர்களிடம் கடவுள் கூறியவை பற்றிய பகுதிகளாகும். வேதாகம முன்னறிவிப்பாளர்கள் கடவுளிடமிருந்து வெளிப்பாடுகளைப் பெற்றனர் என யூதர்களும் கிறிஸ்தவர்களும் பொதுவாக நம்புவர்.

மேலோட்டம்
---------

எபிரேய வேதாகமத்தில் (ஈப்ரு பைபிள்) இறைவாக்கினர் இசுரயேலர்களைத் தங்கள் பாவங்களிலிருந்தும் சிலை வழிபாடுகளிலிருந்தும் மனந்திரும்பும்படி அடிக்கடி எச்சரிக்கின்றனர். மனந்திரும்புதல் வெகுமதிகளையும், திரும்பாதிருத்தல் தீமையையும் தருவிக்கும் என்பது எச்சரிப்பாகும். ஆசீர்வாதம் மற்றும் பேரழிவுகளுக்கு தெய்வமே 
காரணம் காட்டப்படுகிறார்.  வேதாகம இறைவாக்குகளை நம்புகிறவர்களின்படி அவைகளில் பெரும்பாலானவை, அந்தப் பகுதிகளுக்குப்பின் வரும் பகுதிகளிலேயே நிறைவேறியுள்ளன.

யூத, கிறிஸ்தவ மதங்களில், வேதாகமத்தின் பல பகுதிகள் வரவிருக்கின்ற மெசியாவைப் பற்றிய இறைவாக்குகளாகக் கருதப்படுகின்றன. மெசியாவைப் பற்றிய இந்த இறைவாக்குகளை கிறிஸ்து இயேசு நிறைவேற்றிவிட்டார் எனக் கிறிஸ்தவர்கள் கருதுகின்றனர். அதேவேளையில், யூதகுருசார் யூதமதத்தார் யூத மெசியாவின் வருகைக்கும் யூத அறுதிவிளைவியலின் ("Jewish eschatology") மற்ற அடையாளங்களின் நிறைவேறுதலுக்கும் இன்னமும் காத்திருக்கின்றனர். பெரும்பாலான கிறிஸ்தவர்கள் மெசியாவைப்பற்றிய பல இறைவாக்குகள் கிறிஸ்துவின் இரண்டாம் வருகையின்போதே நிறைவேறும் என எண்ணுகின்றனர். ஆனால் சில கிறிஸ்தவர்கள் (Full Preterists) மெசியாவைப் பற்றிய இறைவாக்குகள் அனைத்தும் ஏற்கனவே நிறைவேறிவிட்டதாக நம்புகின்றனர். யூதகுருசார் யூத மதம் மெசியா முதலாவது வருவதையும், மெசியாவின் ஆட்சி யுகம் தோன்றுவதையும் வேறுபிரிப்பதில்லை.

"இறுதிக்காலம்" அல்லது "கடைசி நாட்கள்" என்பது அதிகம் கலந்தாய்வு செய்யப்படும் மற்றொரு விஷயமாகும், குறிப்பாக, யோவானுக்கு வெளிப்படுத்தின விஷேசத்தின்படியானவை இதில் அடங்கும்.
மவுண்ட் டார்வின் சிம்பாப்வே மஷோனலண்ட் மத்திய மாகாணத்தில் உள்ள ஒரு நகரமாகும்.

அமைவிடம்
--------

இந்த நகரம் மவுண்ட்  டார்வின் மாவட்டத்தில், வடக்கு-கிழக்கு ஜிம்பாப்வே மஷோனலண்ட் மத்திய மாகாணத்தில்  அமைந்துள்ளது.

கண்ணோட்டம்
----------

மவுண்ட் டார்வின், டவுன் கவுன்சிலின் அலுவலகங்களுக்கும் கூடுதலாக, டவுன் மவுண்ட் டார்வின் மாவட்ட நிர்வாகத்தின் இருப்பிடமும் இந்நகரில் உள்ளது. இந்த நகரம் ஒரு பொது மருத்துவமனையையும், டார்வின் மாவட்ட வைத்தியசாலையையும், ஒரு பொது நோயாளி மருத்துவமனையும் , கரந்த மிஷன் மருத்துவமனையையும் கொண்டுள்ளது.ஒரு நாளைக்கு கரந்த மிஷன் மருத்துவமனை 10 முதல் 20 அறுவை சிகிச்சைகள் மற்றும் தினசரி 200 மற்றும் 300 புற நோயாளிகளுக்கு சிகிச்சை சேவையினை புரிகிறது. இந்நகரில் ZB வங்கி லிமிடெட் உம் , மேலும் ஒரு வணிக வங்கி, இந்நகரத்தில் தனது ஒரு கிளையை பராமரிக்கிறது. மவுண்ட் டார்வின் மோர்ன் டார்வின் விமான நிலையமும் சேவையும் உள்ளது.

வரலாறு
------

போர்த்துகீசிய ஜெசுட் கோன்சோ டா சில்வேரா 1560 ஆம் ஆண்டில் இங்கு வருகை புரிந்த முதல் ஐரோப்பியர் ஆவர். இவர் தென் ஆப்பிரிக்காவின் ஆரம்பகால ஐரோப்பிய மிஷனரிகளை தொடங்கினார். அதனால் டார்வின் மலைத்தொடர்களில் , டார்வின் மவுண்ட் அருகே 1561 ல் கொல்லப்பட்டார். வேட்டைக்காரர் மற்றும் ஆராய்ச்சியாளரான பிரண்டெரிக் கர்ட்னி ஸலஸ் என்பவர் பிரித்தானிய இயற்கை அறிஞரான சார்லஸ் டார்வின் நினைவாக இந்நகருக்கு டார்வின் மவுண்ட் என பெயரிட்டார்.
[]

காலநிலை
-------


| தட்பவெப்ப நிலைத் தகவல், Mount Darwin, Zimbabwe (1961–1990) |
| --- |
| மாதம் | சன | பிப் | மார் | ஏப் | மே | சூன் | சூலை | ஆக | செப் | அக் | நவ | திச | ஆண்டு |
| உயர் சராசரி °C (°F) | 28.3(82.9) | 27.9(82.2) | 28.0(82.4) | 27.6(81.7) | 26.1(79) | 24.0(75.2) | 23.8(74.8) | 26.2(79.2) | 29.3(84.7) | 31.5(88.7) | 30.7(87.3) | 28.8(83.8) | 27.7(81.9) |
| தாழ் சராசரி °C (°F) | 18.5(65.3) | 18.4(65.1) | 17.1(62.8) | 14.3(57.7) | 9.8(49.6) | 6.6(43.9) | 6.1(43) | 8.1(46.6) | 12.5(54.5) | 16.7(62.1) | 18.4(65.1) | 18.5(65.3) | 13.8(56.8) |
| மழைப்பொழிவுmm (inches) | 219.0(8.622) | 185.9(7.319) | 86.7(3.413) | 28.9(1.138) | 5.2(0.205) | 0.9(0.035) | 1.2(0.047) | 0.5(0.02) | 1.4(0.055) | 10.3(0.406) | 64.2(2.528) | 183.4(7.22) | 787.6(31.008) |
| சராசரி மழை நாட்கள் | 16 | 14 | 7 | 2 | 1 | 0 | 0 | 0 | 0 | 1 | 7 | 14 | 62 |
| *ஆதாரம்: World Meteorological Organization* |

மக்கள்தொகை
----------

டார்வினின் தற்போதைய மக்கள்தொகை பகிரங்கமாக அறியப்படவில்லை.

2004 ஆம் ஆண்டில், நகரத்தின் மக்கள்தொகை 6,350 என மதிப்பிடப்பட்டது.

குறிப்பிடத்தக்க நபர்கள்
-----------------------

பின்வரும் குறிப்பிடத்தக்க நபர்கள் டார்வின் மவுண்டுடன்  தொடர்புபட்டுள்ளனர்:

1.ஜாய்ஸ் முஜூரு - ஒரு அரசியல்வாதி; இவர் இங்கே பிறந்தார்.

2.ஜேம்ஸ் மக்காம்பா - ஒரு தொழிலதிபர்; அவர் டார்வினில் ஒரு ஆதரவற்றோர் இல்லத்தை பராமரிக்கிறார். 3.சேவியோர் கசுகுவேறே - ஒரு அரசியல்வாதி; இவர் இங்கு பிறந்தார். 4.பிரையன் ஜீவன்-ஒரு தொழிலதிபர், இவர் மவுண்ட் டார்வினில் உள்ள ருயாவில் படித்தார்.5.டாட்டெண்டா ய் கட்சி - QaCena ஆய்வக நிறுவனத்தின் நிறுவனர். 
* கூகுள் வரைபடம்

குறிப்புகள்
-----------

1. ↑  "World Weather Information Service – Mount Darwin". World Meteorological Organization. பார்க்கப்பட்ட நாள் 13 May 2016.
**குன்வர் புஷ்பேந்திர சிங் சந்தேல்** (*Kunwar Pushpendra Singh Chandel*) ஓர் இந்திய அரசியல்வாதி ஆவார். இவர் 17 வது மக்களவையில் உத்திரப் பிரதேசத்தில் உள்ள அமீர்பூர் மக்களவைத் தொகுதியிலிருந்து இந்திய நாடாளுமன்றத்திற்கு பாரதிய ஜனதா கட்சி சார்பில் உறுப்பினராகத் தேர்தெடுக்கப்பட்டார். இவர் தொடர்ந்து இரண்டு முறை இதே தொகுதியிலிருந்து தேர்ந்தெடுக்கப்பட்டுள்ளார்.

சொந்த வாழ்க்கை
--------------

புஷ்பேந்திர சிங் சந்தேல் உத்தரப் பிரதேசத்தின் மகோபாவில் 8 அக்டோபர் 1973 இல் குன்வர் அர்பால் சிங் சந்தேல் மற்றும் சீலா சிங் ஆகியோருக்கு மகனாகப் பிறந்தார். புந்தேல்கண்ட் பல்கலைக்கழகத்திலிருந்து அரசியல் அறிவியலில் முதுகலைப் பட்டமும், அலகாபாத் பல்கலைக்கழகத்தின் மூலம் சட்டப்பட்டமும் பெற்றார். 18 பிப்ரவரி 1999 அன்று தீபாலி சிங் என்பவரை மணந்தார். திருமணத்தின் மூலம் இவருக்கு இரண்டு மகன்கள் உள்ளனர்.

மேற்கோள்கள்
-----------

1. ↑  "Constituencywise-All Candidates". Eciresults.nic.in. Archived from the original on 17 May 2014. பார்க்கப்பட்ட நாள் 17 May 2014.
2. ↑  "Members : Lok Sabha". *164.100.47.194*. பார்க்கப்பட்ட நாள் 31 August 2020.
**புஷ்கர் சிங் தாமி** (*Pushkar Singh Dhami*, பிறப்பு: 16 செப்டம்பர் 1975) இந்தியாவின் உத்தராகண்ட் மாநில பாரதிய ஜனதா கட்சி அரசியல்வாதி ஆவார். இவர் 4 சூலை 2021 அன்று 10-வது உத்தராகண்ட் முதலமைச்சராக தேர்வு செய்யப்பட்டார். 2017-இல் புஷ்கர் சிங் தாமி உதம்சிங் மாவட்டத்தில் உள்ள கதிமா சட்டமன்றத் தொகுதியிலிருந்து தேர்ந்தெடுக்கப்பட்டவர். இவர் இளம் வயதில் 45வது அகவையில் உத்தராகண்ட் மாநில முதலமைச்சராக தேர்வு செய்யப்பட்டவர்.

2022 உத்தரகண்ட் சட்டமன்றத் தேர்தலில் வெற்றி வாய்ப்பை இழந்தாலும், புஷ்கர் சிங் தாமியை இரண்டாம் முறையாக முதல்வராக தேர்வு செய்யப்பட்டு, 23 மார்ச் 2022 அன்று பதவியேற்றார்.

பின்னணி
-------

2017-இல் நடைபெற்ற உத்தரகண்ட் மாநில சட்டமன்றத் தேர்தல் பாரதிய ஜனதா கட்சி பெரும்பான்மை பலம் பெற்று, முதல்வராக திரிவேந்திர சிங் ராவத் தேர்வு செய்யப்பட்டார். உட்கடசி பூசல்களால் 10 மார்ச் 2021 அன்று திரிவேந்திர ராவத் முதலமைச்சர் பதவி துறந்தார். பின்னர் மக்களவை உறுப்பினராக உள்ள தீரத் சிங் ராவத் 10 மார்ச் 2021 அன்று முதலமைச்சராக பதவியேற்றார். சட்டமன்ற உறுப்பினராக இல்லாத தீரத் சிங் ராவத், வரும் செப்டம்பருக்குள் ஏதாவது ஒரு தொகுதியில் போட்டியிட்டு வெற்றி பெற்று சட்டமன்ற உறுப்பினராக வேண்டிய சூழல் இருந்தது. கொரோனா இரண்டாம் அலை பரவல் காரணமாக இடைத்தேர்தல் நடத்த, தேர்தல் ஆணையம் தற்போது தயாராக இல்லை. எனவே, தீரத் சிங் ராவத் செப்டம்பருக்குள் சட்டமன்ற உறுப்பினராகத் தேர்வு செய்யப்படுவதில் சிக்கல் எழுந்தது. உத்தரகண்ட் மாநில பாரதிய ஜனதா கட்சியிலும் அவருக்கு கடும் எதிர்ப்பு கிளம்பி உள்ளது. அடுத்தாண்டு, உத்தரகண்டில் சட்டமன்ற தேர்தலும் நடக்கவுள்ளது. இந்நிலையில் உத்தராகண்ட் சட்டமன்ற உறுப்பினரான புஷ்கர் சிங் தாமி முதலமைச்சராக தேர்வு செய்யப்பட்டுள்ளார்.

சம்பாவத் இடைத்தேர்தலில் வெற்றி
------------------------------

சம்பாவத் சட்டமன்றத் தொகுதிக்கு நடந்த இடைத்தேர்தலில், உத்தரகண்ட் முதல்வர் புஷ்கர் சிங் தமி, 55 ஆயிரம் ஓட்டுகள் வித்தியாசத்தில் வெற்றி பெற்றார். சம்பாவத் இடைத்தேர்தலில் புஷ்கர் சிங் தமி 58,258 ஒட்டுகளும், அவரை எதிர்த்து போட்டியிட்ட காங்கிரஸ் வேட்பாளர் நிர்மலா ககடோடி 3,233 ஓட்டுகளும் பெற்றனர்.

இதனையும் காண்க
--------------

* உத்தராகண்ட் முதலமைச்சர்களின் பட்டியல்
* 2022 உத்தராகண்ட் சட்டமன்றத் தேர்தல்

மேற்கோள்கள்
-----------

1. ↑  Mishra, Himanshu (3 July 2021). "BJP MLA Pushkar Singh Dhami to take oath as 11th chief minister of Uttarakhand tomorrow" (in en). *India Today*. .
2. ↑  Ahuja, Aakash (10 January 2017). "Probe ‘misuse’ of government machinery, officers by ruling Congress: Bharatiya Janata Party to State election commission | Dehradun News - Times of India" (in en). *The Times of India*. .
3. ↑  CM Harish Rawat's sons, daughter in poll fray, Congress state chief' favours' one family-one ticket formula
4. ↑  "உத்தரகாண்ட் முதல்வராக பதவியேற்றார் புஷ்கர் சிங் தாமி". Archived from the original on 2022-03-23. பார்க்கப்பட்ட நாள் 2022-03-23.
5. ↑  Pushkar Singh Dhami sworn in as new Uttarakhand CM
6. ↑  புஷ்கர் சிங் தாமி உத்தராகண்ட் முதலமைச்சராகிறார்
7. ↑  உத்தரகண்ட் முதல்வராகிறார் புஷ்கர் சிங்
8. ↑  Pushkar Singh Dhami to be the new Chief Minister of Uttarakhand
9. ↑  உத்தரகண்ட் இடைத்தேர்தல்: 55 ஆயிரம் ஓட்டு வித்தியாசத்தில் முதல்வர் வெற்றி
**முகந்த் லால் அகர்வால்**(பிறப்பு 16 ஜனவாி 1902 - இறப்பு தொியவில்லை) என்பவர் 1952இல் நடந்த முதலாவது மக்களவை தோ்தலில் இந்திய தேசிய காங்கிரஸ் கட்சி சாா்பில் பிாிபிட் தாெகுதி]]யிலிருந்து நாடாளுமன்ற உறுப்பினராக]] தாெ்ந்தெடுக்கப்பட்டவர் ஆவார். இவருைடைய தந்தை கன்னாய் லால் பிலிபிட் அந்த நகரில் சமூக செயற்பாட்டாளாராக செயல்பட்டவர் ஆவார்.

முகந்த் லால் அகா்வால் பள்ளி படிப்பையும், இடைநிலை கல்வியையும் பிாிபிட் நகாிலுள்ள அரசு பள்ளியில் பயின்றாா். தற்போது இந்த பள்ளி டிரம்பன்ட் ஆண்கள் இடைநிலை பள்ளியாய் அறியப்படுகிறது. இவா் பி.எஸ்.சி பரேலி கல்லூரிலும், எல்.எல் பி படிப்பை ஆக்ரா கல்லூரிலும் பயின்றாா். இவர் ராம் ராக்கி தேவி என்ற பெண்ணை 1917 இல் மணந்தாா். இவர்களுக்கு இரு மகன்கள் உண்டு.

அகர்வால் பிலிபிட் வழக்கறிஞராகவும், மாவட்ட ஊரக வளா்ச்சி கூட்டைமப்பின் தலைவராகவும் இரிந்தார். மேலும் ராமா இடைநிலை கல்லூரி நிர்வாகக் குழுவின் தலைவராகவும் 1938-40 களில் இருந்தாா்.

இவர் இந்திய தேசிய காங்கிரஸ் (INC) இயக்கத்தில் இருந்தார். அதன் போராட்டங்களில் கலந்து காெண்டு 1941 மற்றும் 1942-43 களில் பல முறை சிறை சென்றார். மேலும் இவா் இந்தியாவின் பிரித்தானிய ஆட்சி காலகட்டத்தில் .உத்தரப் பிரதேச சட்டசபைக்கு 1941-46 தோ்ந்தெடுக்கப்பட்டாா்.

இவா் 1952 இல் நடந்த முதல் பொது தேர்தலில், அகர்வால் பிலிபிட் தொகுதியிலிருந்து நாடாளுமன்ற உறுப்பினராக தொ்ந்தெடுக்கப்பட்டாா். காங்கிரஸ் கட்சி வேட்பாளரான இவர் 43.11% வாக்குகளும் அவரை எதிா்த்து போட்டியிட்ட சோசலிச கட்சி வேட்பாளா் 22.58% வாக்குகளும் பெற்றனர். []

குறிப்புகள்
-----------

1. 1 2 3 4
Indian activist for Dalit rights and against caste based discriminationவார்ப்புரு:SHORTDESC:Indian activist for Dalit rights and against caste based discrimination

**இராதிகா வெமுலா** (*Radhika Vemula*) இந்திய நாட்டைச் சேர்ந்த ஒரு தலித் உரிமைப் போராளியாவார். இவர் சாதி அடிப்படையிலான பாகுபாடுகளுக்கு எதிராகவும் போராடுகிறார்.

2016 ஆம் ஆண்டு ஐதராபாத்து பல்கலைக்கழகத்தில் தற்கொலை செய்து கொண்ட அம்பேத்கர் மாணவர் சங்கத் தலைவரான இவரது மகன் உரோகித்து வெமுலா தொடங்கிய பணியை இவர் தொடர்கிறார். உரோகித்தின் தற்கொலை நிகழ்வு இந்தியா முழுவதும் சீற்றத்தைத் தூண்டியது. தலித் பாகுபாட்டின் ஒரு நிகழ்வாக பரவலான ஊடக கவனத்தையும் பெற்றது. ஐதராபாத்து பல்கலைக்கழகத்தில் நடந்த போராட்டத்தின் போது, இராதிகா வெமுலா மற்றும் பிற மாணவர்களை இவரது மகனின் முதலாம் ஆண்டு நினைவு நாளில் காவல்துறையினர் கைது செய்தனர். பல்கலைக்கழகங்கள் மற்றும் பிற உயர்கல்வி நிறுவனங்களில் சாதிப் பாகுபாடுகளை ஒழிக்க இராதிகா முயல்கிறார்.

குடும்பம்
---------

இராதிகா வெமுலாவிற்கு மூத்த மகன் ரோகித்து, இளைய மகன் இராசா மற்றும் மகள் நிலீமா ஆகிய மூன்று குழந்தைகள் உள்ளனர்..

மத மாற்றம்
----------

14 ஏப்ரல் 2016 ஆம் ஆண்டு ஏப்ரல் மாதம் 14 ஆம் தேதியன்று 125 ஆவது அம்பேத்கர் பிறந்த நாளில் இராதிகா வெமுலா மற்றும் மகன் இராசா ஆகியோர் மகாராட்டிராவின் மும்பையில் புத்த மதத்திற்கு மாறினார்கள். பாபாசாகேப் அம்பேத்கரின் பேரன் பிரகாசு அம்பேத்கர், ரோகித்தின் குடும்பத்தை பௌத்த மதத்திற்கு மாற்ற மும்பை தாதரில் உள்ள பாபாசாகேப் அம்பேத்கர் பவனில் முன்னெடுப்புகளை மேற்கொண்டார்.

மேற்கோள்கள்
-----------

1. 1 2  Minhaz, Ayesha. "Born Dalit: Meet Radhika Vemula, Rohith's mother". *Scroll.in* (in அமெரிக்க ஆங்கிலம்). பார்க்கப்பட்ட நாள் 2019-12-09.
2. ↑  "A Year After Rohith's Death, Radhika Vemula Continues To Be Harassed And Humiliated". *HuffPost India* (in ஆங்கிலம்). 2017-01-23. பார்க்கப்பட்ட நாள் 2019-12-09.
3. ↑  "A mother's metamorphosis". *The Week* (in ஆங்கிலம்). பார்க்கப்பட்ட நாள் 2019-12-10.
4. ↑  "Standing In Solidarity with Radhika Vemula on International Women's Day". *Auburn Seminary* (in அமெரிக்க ஆங்கிலம்). 2017-03-06. பார்க்கப்பட்ட நாள் 2019-12-17.
5. ↑  Scroll Staff. "SC agrees to hear plea of Payal Tadvi and Rohith Vemula's mothers, asks Centre to respond in 4 weeks". *Scroll.in* (in அமெரிக்க ஆங்கிலம்). பார்க்கப்பட்ட நாள் 2020-01-02.
6. ↑  "Rohith Vemula's mother, students arrested as protest rocks Hyderabad varsity". 17 January 2017.
7. ↑  "रोहित वेमुला के परिवार ने अपनाया बौद्ध धर्म".
8. ↑  "रोहित के परिवार ने हिंदू धर्म छोड़ा, बने बौद्ध". 14 April 2016.
**புட்டா ரேணுகா** (*Butta Renuka*) என்பவர் ஓர் இந்திய அரசியல்வாதியும் ஆந்திரப் பிரதேச மேனாள் நாடாளுமன்ற மக்களவை உறுப்பினரும் ஆவார். இவர் ஒய். எஸ். ஆர். காங்கிரசு கட்சியின் உறுப்பினர் ஆவார். இவரது கணவர் பட்டா நீலகண்டம் யுவஜன ஸ்ரமிகா ரிது காங்கிரசு கட்சித் தலைவர் ஆவார். சுமார் 300 கோடிக்கும் அதிகமான மொத்த சொத்துக்களைக் கொண்ட பணக்கார நாடாளுமன்ற உறுப்பினர்களில் இவரும் ஒருவர்.

கல்வி
-----

புட்டா ரேணுகா நெல்லூரைச் சேர்ந்தவர். இவர் டாக்டர் பி. ஆர். அம்பேத்கர் திறந்தநிலைப் பல்கலைக்கழகத்தில் பட்டம் பெற்றுள்ளார்.

தொழில்
------

2014ஆம் ஆண்டில் நடைபெற்ற இந்திய நாடாளுமன்ற பொதுத் தேர்தலில் ரேணுகா ஆந்திராவிலிருந்து வெற்றி பெற்றார். 01 செப்டம்பர் 2014 அன்று, பெண்கள் அதிகாரமளித்தல் குழு, கிராமப்புற மேம்பாட்டுக்கான நிலைக்குழு, ஆலோசனைக் குழு மற்றும் மனிதவள மேம்பாட்டு அமைச்சகத்தின் உறுப்பினராக ஆனார். 2015ஆம் ஆண்டில் மத்திய சமூக நல வாரியத்தின் பொதுக்குழு உறுப்பினராக ஆனார். 2017ஆம் ஆண்டில், இவர் மத்திய மேற்பார்வை வாரியத்தின் உறுப்பினராக ஆனார்.

ஒய். எஸ். ஆர். காங்கிரசு கட்சி சார்பில் 2024 ஆந்திரப் பிரதேச சட்டமன்றத் தேர்தல் யெம்மிகானூர் சட்டப்பேரவைத் தொகுதியில் போட்டியிடுகிறார்.

மேற்கோள்கள்
-----------

1. ↑  "Butta Renuka: Age, Biography, Education,Husband, Caste, Net Worth & More - Oneindia". *www.oneindia.com* (in ஆங்கிலம்). Archived from the original on November 30, 2021. பார்க்கப்பட்ட நாள் 2020-02-17.
2. ↑  "BUTTA RENUKA : Bio, Political life, Family & Top stories". *The Times of India*. Archived from the original on October 14, 2020. பார்க்கப்பட்ட நாள் 2020-02-17.
3. ↑  "MSN". *www.msn.com*. பார்க்கப்பட்ட நாள் 2024-03-23.
4. ↑  ilyas, md (2024-02-03). "YSRC Releases Sixth List With 10 Names Woman Advocate to Contest Narasapuram LS Poll". *www.deccanchronicle.com* (in ஆங்கிலம்). பார்க்கப்பட்ட நாள் 2024-03-23.
**மெர்பாய் ஆர்தேசிர் வக்கீல்**,(25 மே 1868 - 9 ஏப்ரல் 1941) இந்திய -பார்சி மருத்துவரும் ஸ்காட்டிஷ் பல்கலைக்கழகத்தில் மருத்துவ பட்டம் பெற்ற முதல் ஆசிய பெண்ணுமாவார்.

ஆரம்ப கால வாழ்க்கை
------------------

மெர்பாய் ஆர்தேசிர் வக்கீல் 25 மே 1868 ஆண்டில் தற்போது மும்பை என அழைக்கப்படும் பம்பாயில் பார்சி வழக்கறிஞரான அர்தேசிர் ஃப்ரம்ஜி வக்கீலின் மகளாகப பிறந்தவர் 

பம்பாய் வில்சன் உயர்நிலைப் பள்ளியில் தனது பள்ளிக்கல்வியையும், வில்சன் கல்லூரியில் கல்லூரிப் படிப்பையும் பயின்று, 1888 ஆம் ஆண்டில் பட்டம் பெற்றார், அக்காலத்தில் இத்தகைய படிப்பு முறையில் பயின்ற முதல் பெண் என்ற பெருமையை பெற்றவர் இவரே.

மருத்துவக் கல்வி
----------------

பம்பாயில் உள்ள கிராண்ட் மருத்துவக் கல்லூரியில் படித்த பிறகு, ஆர்தேசிர் பெண்களுக்கான லண்டன் மருத்துவப் பள்ளியில் மருத்துவ கல்வி பயில்வதற்காக சேர்ந்துள்ளார், 1893 ஆம் ஆண்டில், அவர் கிளாஸ்கோவிலுள்ள குயின் மார்கரெட் கல்லூரியில் சேர்ந்து பயின்றுள்ளார், 1897 ஆம் ஆண்டு ஜூலை 22 ஆம் தேதி மருத்துவ அறுவை சிகிச்சையில் இளங்கலை பட்டத்தை பெற்றுள்ளார், இதன் மூலம் ஸ்காட்லாந்தில் உள்ள பல்கலைக்கழகத்தில் பட்டம் பெற்ற முதல் ஆசியப் பெண்மணி என்ற பெருமையை பெற்றுள்ளார். தொடர்ந்து கிளாஸ்கோவில் இரண்டு வருட முதுகலைப் படிப்பையும் முடித்துள்ளார்.

மருத்துவ பயிற்சி
----------------

ஆர்தேசிர், பம்பாயில் உள்ள பெண்கள் மற்றும் குழந்தைகளுக்கான காமா மருத்துவமனை, பம்பாயின் பைகுல்லாவில் உள்ள பிளேக் மருத்துவமனை, குமு ஜாஃபர் சுலேமான் மருந்தகம், கபடோயாஸ், அத்துடன் பிற மருத்துவமனைகள் மற்றும் மருந்தகங்கள் போன்றவைகளில் மருத்துவ பணியாற்றியுள்ளார்.. மார்ச் 1927 ஆம் ஆண்டில் ஏடனுக்கு பிரித்தானிய அரசாங்கத்தில் மருத்துவராக பணியாற்ற சென்ற அவர், பின்னர் தனியார் மருத்துவ நிறுவனங்களில் பணியாற்றியுள்ளார்.

இறப்பு
------

உடல்நலக் குறைவால், ஆர்தேசிர் 1941 ஆம் ஆண்டில் இந்தியாவின் பம்பாய்க்குத் திரும்பினார். ஏப்ரல் 9, 1941 அன்று உடல்நலம் சரியாகாமல் காலமானார்.

மேற்கோள்கள்
-----------

1. ↑   *The new biographical dictionary of Scottish women*. Ewan, Elizabeth. Edinburgh. பன்னாட்டுத் தரப்புத்தக எண்:9781474436298. இணையக் கணினி நூலக மையம்:1057237368.
2. ↑  "University of Glasgow :: Story :: Biography of Merbai Ardesir Vakil". *www.universitystory.gla.ac.uk*. பார்க்கப்பட்ட நாள் 2019-02-01.
1994 இல் உலக மக்கள் தொகையின் பரம்பல்
மக்கள்தொகை அடர்த்தி
உயிரியலில், ஒரு **இனத்தொகை** (Population) என்பது ஒரு குறிப்பிட்ட புவியியல் பகுதியில் வாழும், மற்றும் தமக்குள் பாலியல் இனப்பெருக்கம் செய்யும் திறன் கொண்ட, ஒரே இனத்தைச் சார்ந்த ஒரு குழு அல்லது உயிரினங்களின் மொத்த எண்ணிக்கை ஆகும். இனத்தொகையானது ஒரு நகரம், அல்லது பிராந்தியம், அல்லது நாடு அல்லது உலகில் அல்லது நீர்நிலையில் உள்ள ஒரு குறிப்பிட்ட இனத்தின் மொத்த எண்ணிக்கையைக் குறிக்கிறது.

சமூகவியலில், மனிதர்களின் இனத்தொகையைை மக்கள் தொகை என்பர். தொகையியல் என்பது ஒரு சமூக அறிவியலாகும். இது இனத்தொகை பற்றிய புள்ளிவிபர ஆய்வு முடிவுகளைத் தருகிறது. இனத்தொகை பொதுவாக கணக்கெடுப்பு எனப்படும் ஒரு செயல்முறையால் தீர்மானிக்கப்படுகிறது. கணக்கீட்டில் தரவுகள் சேகரிக்கப்பட்டு, பகுப்பாய்வு செய்யப்பட்டு, தொகுத்துப் பின்னர் வெளியிடப்படும்.

நீர்நிலைகளில் உள்ள உயிரினங்களின் இனத்தொகை மதிப்பீடானது சில மாதிரி கணக்கெடுப்புகளைப் பெற்றுக் கொண்டபின் அந்தத் தரவுகளை வைத்து வரையறுக்கப்பட்ட மாதிரியமைத்தல் முறை (modelling) ஒன்றைப் பாவித்துச் செய்யப்படுகிறது.

மேற்கோள்கள்
-----------

1. ↑  "Population". Biology Online. பார்க்கப்பட்ட நாள் 5 December 2012.
2. ↑  "Definition of population (biology)". *Oxford Dictionaries*. Oxford University Press. Archived from the original on 4 மார்ச் 2016. பார்க்கப்பட்ட நாள் 5 December 2012. a community of animals, plants, or humans among whose members interbreeding occurs `{{cite web}}`: Check date values in: `|archive-date=` (help)